Bård Jørgen Elden

Bård Jørgen Elden (født 1968) er en norsk tidligere kombinertløper som representerte Namdalseid IL.

I VM 1989 var han med på laget som vant gull i lagkonkurransen. Elden deltok i vinter-OL for Norge i 1992 i Albertville med 19.-plass i den individuelle konkurransen. Han hadde sin styrke i langrennsløypa og hadde svært ofte beste langrennstid. Etter at den aktive karrieren var slutt, ble han hopptrener (fra 1998) og sportssjef (2003–2006) for det amerikanske kombinertlandslaget. Han trente blant annet Johnny Spillane til VM-tittel i 2003. Våren 2006 overtok han som sportssjef for den norske kombinertlandslaget, og hadde stillinga til 2008. Fra 2009 til 2012 var han trener for Østerrikes kombinertlandslag. Tilsammen i trenerkarrieren var Elden med på 9 medaljer - hvorav 4 gull i VM og OL.

Han er bror av tidligere kombinert- og langrennsløper Trond Einar Elden og tremenning av faren til langrennsløperne Marte Elden og Mari Elden.

Elden ble rangert som nummer 308 på listen over de tusen beste idrettsutøverne i Trøndelag i avisa Nidaros sin kåring i 2022.

 Verdenscupseire 
 Nr.  Dato  Sted 1.  22. januar 1989  Breitenwang

 Referanser 
Nidaros: Trøndersk idretts adelskalender 2022 (krever abonnement)

 Eksterne lenker 


Kategori:Personer fra Namdalseid kommune
Kategori:Norske kombinertløpere
Kategori:Norske skitrenere
Kategori:Norske kombinerttrenere
Kategori:Verdensmestere i kombinert
Kategori:Norgesmestere i kombinert
Kategori:Deltakere for Norge under Ski-VM 1989
Kategori:Deltakere for Norge under Vinter-OL 1992
Kategori:Kombinertløpere under Vinter-OL 1992